
פרוטוקול ישיבת מליאת המועצה מן המניין מס' 03/26
אשר התקיימה ביום 09/03/2026
נוכחים:
1. סלמאן מולא – יו"ר המועצה.
1. נור מועדי - סגן ראש המועצה
1. חכמאת ברכאת - סגן ראש המועצה.
1. גאנם גביש - חבר.
1. סולי אבו טריף- חבר.
1. יוסף אבו דולה- חבר.
1. נדים אבו ריש- חבר.
1. מוחלס חמוד- חבר.
1. באסל כנעאן- חבר.
נעדרים: 
1. עלי זיאן -חבר.
1. אילן ברכאת- חבר.
1. מהדי אבו חמדה- חבר
1. תאמר חלבי- חבר.
1. דוחי אבו ריש- חבר.
משתתפים נוספים:
1. סברי שחאדה- מנכ"ל המועצה.
2. סולטאן אבו ריש- יועמ"ש המועצה.
3. זיאד תכתוכ- גזבר המועצה.
4. ועד אבו חמדה – מחלקת הנדסה.
5. אשרף מולא- עוזר ראש הרשות.
1. עדכונים כלליים:
· ראש המועצה פתח את הישיבה ואמר ערב טוב לכולם הרבה זמן לא נפגשנו ואנו נפגשים לפני החג כי הייתה מלחמה.
·  אני רוצה לברך את קבוצת הכדורגל של ירכא בברכות חמות כי הקבוצה עלתה מליגה ג' לליגה ב' בזכות .הם ניצחו במשחקים האחרונים, הקבוצה היא מצוינת, ההנהלה מצוינת והעומד בראשה הוא חברנו גאנם גביש וכל הכבוד גם לדוחי אבו ריש וכל החברים אשר תרמו לניצחון. תמיכת האוהדים היא העיקר ובתי הספר לכדורגל בכפר יש להם את החלק בניצחון, אני מדגיש כי יש לנו אירוע חגיגי בגלל הניצחון, חבר המועצה גאנם ישלח הזמנות לכולם וחשוב שכל חברי המועצה ישתתפו באירוע כדי שנעשה אירוע מוצלח אנו צריכים את תמיכתכם.
· ירכא מרכז מסחרי גדול, המועצה תומכת בהכל, התקנת מתקנים במגרשים, גיוס מאבטחים וסדרנים כדי לראות את ירכא יותר על המפה צריך לחזק את הספורט. 
· אני רוצה להודות כאן לאיש העסקים מונהאל חמוד הבעלים של מרכזה על תרומתו למגרש סינטטי בקריית הספורט תמורה שהגיעה כמעט ל- 250,000 ₪ וזה מכובד מאוד והכל נעשה בשיתוף פעולה עם גאנם גביש והמועצה.
בקריית ספורט יש כמה פרויקטים והמועצה ממשיכה לבצע עבודות במגרשי הטניס.
· ברכות נוספות לקבוצת הכדורגל, יש לנו שתי קבוצות אחת מהן בטוח עולה והיא  פועל אבו סנאן- ירכא ומבחינתי זה פועל ירכא ועוד קבוצה מאחל להם לשתי הקבוצות עליית ליגה.
· יש לנו גם מועדון אחווה לכדורסל בירכא אשר גם מגייס שחקנים לקבוצות ביישוב, וגם קבוצת  כדורשת והיום אני שמח כי ירכא מדברת ספורט וצריך לעודד את זה וכולי תקווה כי בשנה הבאה יהיו קבוצה אחת ויעלו ליגה.
· נושא נוסף שאני רוצה לעדכן לגביו ביצוע פרויקטים. ובשורה לתושבי ירכא אתמול השר שלח לי אגרת על הקמת תחנת שיטור עירוני ביישוב, בעבר דיברנו על זה, והליך ההקמה ייקח שנה וחצי אך אני לא רוצה לחכות שנה וחצי עם קבלת האגרת עדכנתי את המנכ"ל והקב"ט על מנת מיידית  להתחיל בעבודות ההקמה.
· אני מאשר כי התחלנו כבר לעבוד קיימנו כבר שני דיונים אתמול והיום מדובר בגיוס 12 שוטרים 6 מהכפר ו6 מחוץ לכפר, יהיה מבנה וסמכויות וגם שני רכבים תהיה תחנה בכפר או בבניין המועצה כאן או במקום אחר בתוך הכפר. מטרת התחנה לא כדי להפחיד את התושבים ראיתם מה התרחש סביב הבניין אתמול הכפר רוצה איכות חיים לא ייתכן כי ילדים ובני נוער משתמשים בזיקוקים ופוגעים ברכבים ובאנשים בגלל שמחת החג, כולנו יודעים מה ההשלכות ובעיקר פגיעה בגוף של אנשים. המשטרה באה לעשות סדר וזה מה שחסר לנו כי אסור להפוך את האנשים הטובים לעבריינים ולכן צריך לשמור על החוק. 
· על הכבישים בתוך הכפר התחלנו בעבודות השילוט ואתם רואים את זה וגם תמרורים ועלינו להתחיל להתנהג בהתאם לחוקי התעבורה יש סימון וצביעה לכל הכבישים בירכא אני מבקש מכולם לשמור על הסדר ותופעת הבאגי היא מסוכנת ואני נאלצתי לפני ימים לחסום אחד עם הבאגי כי הוא הרעיש בצורה מוגזמת ובאמצע לילה.
· נושא הדווח על תאונות שפוגעות ברכוש, למשל לפני ימים מתקשר אליי בחור ואמר לי כי הוא פגע ברכבו וגרם נזק לרכוש ואין לו בעיה לשלם את הנזק זו התנהגות טובה מאוד ועוד פעם אני מדגיש כי צריך לשמור על איכות חיים בכפר.
· טיפלנו בתופעת העמדת הרכבים על המדרכות ואני פונה לכל בעלי המגרשים להימנע מהעמדת הרכבים על המדרכות והתחלנו להטיל קנסות כי הרכבים חוסמים את מעבר הולכי הרגל ובעיקר תלמידי בית הספר מלהגיע  ללימודים, אין לנו כוונות לגבות כסף מקנסות אבל צריך לטפל בזה .מתקשרים אליי גם בגלל האי סדר סביב בניין המועצה על מנת לעלות ולטפל בהתפרעויות הילדים ובני הנוער ואין לי בעיה לעלות הרבה פעמים כי הסדר הציבורי הוא מאוד חשוב ויש לשמור עליו ואני פונה לכל הכפר תדאגו לילדים שלכם ותסבירו להם חומרת הדבר.
· אני מעדכן ממשיכים בסימון הכבישים ובכביש הראשי המועצה ממשיכה בעבודות . סימנו כבר  את הכיכרות חברת נתיבי איילון היא מבצעת את העבודה וגם השילוט בכביש מבצעת חברת נתיבי איילון והמועצה לא מוציאה שקל ממנה והקבלנים המבצעים הם עושים את העבודה מול נתיבי איילון.
· אני מאמין לפי הצפי בכביש הראשי העבודות יסתיימו בעוד שנה וחצי אך במקביל המועצה מבצעת עבודה בכביש מחבר אבו סנאן והמועצה אמורה לקבל תקציב נוסף לגבי שני הכבישים בקשר לעוקף קיבלתי טלפון ועוד לא עדכנתי את המנכ"ל והסגנים והסמנכ"ל של משרד התחבורה דיבר איתי ואמר כי המועצה עשתה עבודה יפה המציאה את כל המסמכים הנדרשים והמהנדס דאג לזה והעבודה בעוקף הדרומי אמורה להתחיל בעוד שבועיים מהחג.
· כל צוות המועצה הסגנים , המנכ"ל, היועמ"ש, הגזב"ר עובדים כל הזמן ביחד כדי לקדם ביצוע הפרויקטים בעלות של מאה ועשרים מיליון ש"ח לדוגמת האודיטוריום אנו נסיים את התכנון והמכרז ובסוף השנה זה יצא לפועל.
· חבר המועצה מוחלס חמוד ביקש כי המועצה תדאג להסדרת התנועה בתוך הכפר כדי להוריד עומס וכדי לפתור את בעיית הפקקים, ראש המועצה אמר כי המועצה עושה כמיטב יכולתה וסיירת ההורים והפקחים עושים עבודה יפה בתחום.
· ראש המועצה ממשיך המועצה תוציא מכרז לניקיון הכבישים החקלאיים, יש לנו תחנת מעבר שהיא פתוחה כל היום משעה שש בבוקר ועד שעה שש בערב, על התושבים להוביל את האשפה שזורקים בסביבה לתחנת המעבר, כי הפקחים מטעם המועצה המשיכו לפעול ולהטיל קנסות ודוחות. עליכם לדעת כי במעשים אלה אתם מזהמים את המים והסביבה ואז ייקח הרבה זמן כדי לתקן את הנזק בעלי הרפתות עליכם להימנע מכך ולדאוג להוביל את הלכלוך לתחנה ואנחנו נמנע גם הובלת אשפה לתחנת המעבר ממקומות מחוץ לכפר , הכפר הוא של כולנו וצריכים לדאוג שיהיה נקי כל הזמן אנו בתקופת חג ולצערי אנו מוצאים בקווי הביוב והניקוז פסדים וזה גורם לסתימות ולאחרונה לקח לנו שלושה ימים בשכונת אלחרארי כדי לאתר את הסתימה.
· אני מודיע כי המועצה משלמת כמעט 100,000 ₪ לתחנת המעבר לצורך כך וכל בעלי האטליזים יודעים כי עליהם להוביל את הפסדים לתחנת המעבר ובכל זאת גם  נעשה אסיפה איתם לצורך כך.
· עוד דבר יש את האנדרטה לחללים עשינו עבודה יפה לזכרם במסגרת פרויקט שיקום  גרעין הכפר ליד הקיר במרכז הכפר ואנו עומדים לעשות חגיגת פתיחה בעת המסירה.
יש תקציב לשיקום הגרעין בסך של 7 מיליון ₪ מטעם משרד התיירות והקבלן המבצע עורך התחשבנות עם המשרד הממן ישירות נעשתה עבודה גם בסמטאות ובא הפיקוח ואישר את ביצוע עבודות בהתאם.
1. נושאי סדר היום:
· אישור פרוטוקול מליאת המועצה הקודמת מס' 02/26 
החלטה: כל חברי המועצה הצביעו פה אחד על אישור פרוטוקול מליאת המועצה הקודמת מס' 02/26.
· ראש המועצה בשלב זה ביקש מוועד אבו חמדה ממחלקת הנדסה לתת הסבר על התוכניות המפורטות טרם ההצבעה על אישורן.
· אישור תכנית מפורטת מס' 252-1551837 ע"ש התושב סולטאן סאלח מטרת התכנית שינוי הוראות וזכויות בנייה בחלקה 45 גוש 18929 אדמות כפר ירכא.
החלטה: כל חברי המועצה הצביעו פה אחד על אישור תכנית מפורטת מס' 252-1551837 ע"ש התושב סולטאן סאלח מטרת התכנית שינוי הוראות וזכויות בנייה בחלקה 45 גוש 18929 אדמות כפר ירכא.
·  אישור תכנית מפורטת מס' 252-1592047 ע"ש התושב מוחלס חמוד מטרת התכנית שינוי הוראות וזכויות בנייה והחלפת שטחים בחלקה 36 גוש 18898 מאדמות כפר ירכא.
 הערה: למען הסרת ניגוד העניינים טרם ההצבעה על אישור התוכנית על שם מוחלס חמוד ראש המועצה ביקש ממוחלס חמוד שהוא חבר מועצה לצאת מהישיבה לצורך דיון ואישור התוכנית שהינה על שמו והוא יצא מהישיבה והיועמ"ש אמר כי בכל זאת יש קוורום להצבעה.
החלטה: כל חברי המועצה הצביעו פה אחד על אישור תכנית מפורטת מס' 252-1592047 ע"ש התושב מוחלס חמוד מטרת התכנית שינוי הוראות וזכויות בנייה והחלפת שטחים בחלקה 36 גוש 18898 מאדמות כפר ירכא.
 בשלב זה אחרי ההצבעה חבר המועצה מוחלס חמוד חזר לישיבה.
· אישור הסבת הסכם התכנון של המתכנן צביקה פסטרנק לתכנון מבנה התרבות וההסבה תעשה משמו לשם חברת אופק הנדסה בע"מ וכמוכן, אישור פתיחת חשבון עזר פרויקט האודיטוריום לטובת חברת אופק הנדסה בעמ בבנק מרכנתיל תל-אביב (דקסיה).
  ראש המועצה ביקש מגזב"ר המועצה זיאד תכתוכ להסביר לחברי המועצה את הצורך בפתיחת החשבון וכן עשה ואמר כי פתיחת החשבון כאמור הינה לפי דרישת מפעל הפיס אשר מממן פרויקט היכל התרבות והאודיטוריום.
החלטה: כל חברי המועצה הצביעו פה אחד על אישור הסבת הסכם התכנון של המתכנן צביקה פסטרנק לתכנון מבנה התרבות וההסבה תעשה משמו לשם חברת אופק הנדסה בע"מ וכמוכן, אישור פתיחת חשבון עזר פרויקט האודיטוריום לטובת חברת אופק הנדסה בע"מ בבנק מרכנתיל תל-אביב (דקסיה).

רשם פרוטוקול דוקאן עטאללה- מנהל ביטוח אסטרטגי .


בכבוד רב
סלמאן מולא
ראש המועצה

